stanford-oval/wikipedia huggingface dataset:
ปนัดดา เรืองวุฒิ
ประวัติ

ปนัดดา เรืองวุฒิ มีชื่อเล่นว่า ลูกนัท เกิดเมื่อวันที่ 27 พฤษภาคม พ.ศ. 2522 น้ำหนัก 55 กิโลกรัม ส่วนสูง 163 เซนติเมตร เป็นทั้งนักร้อง นักแสดง และดีเจชาวไทย โดยเป็นนักร้องหญิงที่ร้องเพลงได้หลากหลายแนว ไม่ว่าจะเป็น สตริง แจ๊ส อาร์แอนด์บี ฮิพฮอพ ลูกทุ่ง และลูกกรุง เธอเข้าสู่วงการจากการประกวดเวที KPN Award ปี 1995 ซึ่งได้รับรางวัลรองชนะเลิศในขณะนั้น
ต่อมามีผลงานแรกกับแกรมมี่ในชุดแรกคือ ดาวกระดาษ ซึ่งเพลงนี้ทำให้ ปนัดดา เรืองวุฒิ เป็นที่รู้จักในวงการเพลง และมีผลงานตามมาเรื่อย ๆ เช่น ร่วมร้องเพลงสุนทราภรณ์ในชุดแกรมมี่ ร่วมกับนันทิดา แก้วบัวสาย, สุเมธ องอาจ, อั๋น ภูวนาท, ศรัณย่า ส่งเสริมสวัสดิ์, อรวี สัจจานนท์ และอุเทน พรหมมินทร์ ต่อมีได้ออกอัลบั้มเดี่ยวมาอย่างต่อเนื่อง เช่น อัลบั้ม "ดอกไม้ในหัวใจ" ซึ่งอัลบั้มชุดนี้ขายดีติดชาร์ตอยู่นานหลายเดือน ต่อด้วยอัลบั้ม "เขียนฟ้าด้วย...ปากกาดาว" อัลบั้ม "Replay The Memories" และอัลบั้ม "บานไม่รู้โรย" เป็นต้น
และด้วยความที่มีน้ำเสียงที่ไพเราะจึงได้รับเกียรติให้ร้องเพลงพระราชนิพนธ์มากมายหลายบทเพลง รวมถึงการได้รับคัดเลือกจากค่ายต้นสังกัดของเรนให้ร่วมร้องเพลงกับ เรน (นักร้อง) ในเพลง I Do
ผลงานเพลงของปนัดดา ตั้งแต่ประสบความสำเร็จเป็นอย่างสูงกับเพลง คนเลวที่รักเธอ ในปี พ.ศ. 2548 เป็นต้นมา จะเน้นเป็นเพลงรักที่ผิดหวัง เนื้อหาเกี่ยวความรักต้องห้าม มือที่สาม รักสามเส้า เป็นหลัก ซึ่งโดยส่วนมากจะเป็นการถ่ายทอดจากมุมมองของคนรอง หรือมือที่สาม
ทั้งนี้ ปนัดดา เรืองวุฒิ ยังเป็นลูกพี่ลูกน้องกับ พศิน เรืองวุฒิ นักแสดง นายแบบชายไทย อีกด้วย ในปี พ.ศ. 2554 ได้เปิดบริษัท เดบิวท์ จำกัด ซึ่งดำรงตำแหน่ง MD กรรมการผู้จัดการบริษัท ด้านการศึกษา สำเร็จการศึกษาระดับปริญญาตรี คณะนิเทศศาสตร์ มหาวิทยาลัยศรีปทุม
พ.ศ. 2560 ปนัดดา เรืองวุฒิ ได้เข้าแข่งขันรายการ The Mask Singer หน้ากากนักร้อง Season 2 ฉายา หน้ากากเต่า Champ Group C ซึ่งหลังจากถอดหน้ากากได้ถูกพูดถึงเป็นอย่างมาก
วงการเพลง > อัลบั้ม "ดาวกระดาษ" สังกัดแกรมมี่ (พ.ศ. 2540)

นักร้องสาวเสียงมีเสน่ห์และทรงพลังที่มาจากสายประกวด อีกทั้งยังร้องเพลงได้หลากหลายแนว ประเดิมผลงานแรกจากเพลงที่สร้างชื่อให้กับเธอเพียงชั่วข้ามคืน "ดาวกระดาษ" ที่หลายคนยังสงสัยกับที่มาของบทเพลงนี้ แล้วด้วยน้ำเสียงใส ๆ ที่เธอถ่ายทอดออกมาอย่างเข้าถึงอารมณ์เพลงจนเกิดเป็นกระแสเพลงฮิตและกลายเป็นชื่อจำของปนัดดาในทันที "ปนัดดา ดาวกระดาษ" ผลงานเพลงดาวกระดาษจากปลายปากกาของ สารภี​ ศิริสัมพันธ์​ ซึ่งเริ่มแรกเดิมที​เพลงนี้เขียนให้​กับ โบ สุนิตา เป็นคนร้อง ต่อมาเพลงนี้จึงกลายมาเป้นของปนัดดา ซึ่งเป็นนักร้องหน้าใหม่ในช่วงนั้น และสร้างชื่อเสียงให้กับเธอเป็นอย่างมาก นอกจากนี้ยังมีเพลงฮิตที่หลายคนยังคงประทับใจอยู่ในอัลบั้ม อาทิ อยากอยู่ตรงนี้, แค่ฝัน, ลอย และเพลง ขาดความอบอุ่น ซึ่งในอัลบั้มชุดนี้มียอดขายถึง 700,000 ชุด และในอัลบั้มชุดนี้ยังได้รับรางวัลพระพิฆเนศทอง พระราชทานขับร้องหญิงยอดเยี่ยม ในชุด ดาวกระดาษ อีกด้วย
วงการเพลง > อัลบั้ม "ดอกไม้ในหัวใจ" สังกัด GMM แกรมมี่ (พ.ศ. 2543)

นักร้องสาวเสียงดี กับงานเพลงอัลบั้มชุดที่ 2 ในชื่อ "ดอกไม้ในหัวใจ" ที่กลับมาพร้อมเพลงเพราะๆหลากหลายเพลง ไม่ว่าจะเป็น "ดอกไม้ในหัวใจ" เพลงรักความหมายดี ๆ กับน้ำเสียงหวานใส ที่ฟังกี่ครั้งก็ทำให้ยิ้มได้เสมอ ต่อด้วยเพลง "ขอได้ไหม" เพลงช้าเศร้าลึก ๆ ที่ฉายแววการเป็นดีว่ารุ่นใหม่ เพลง "ลมหนาวและดาวเดือน" ขับกล่อมด้วยดนตรีเบา ๆ และน้ำเสียงใส ๆ เพลงฮิตที่โดนใจใครต่อใครหลายคน จนส่งให้เป็นอัลบั้มที่ขายดีที่สุดของศิลปินหญิงในปี 2000 ซึ่งมียอดขายสูงสุดถึง 820,000 ชุด ในปีนั้น
วงการเพลง > อัลบั้ม "ดอกไม้กับเปลวไฟ" สังกัด GMM แกรมมี่ (พ.ศ. 2548)

ดอกไม้กับเปลวไฟ สตูดิโออัลบั้มชุดที่ 5 ของปนัดดา เรืองวุฒิ เป็นอีกอัลบั้มที่สร้างชื่อเสียงให้กับเธอเป็นอย่างมาก จากนักร้องแนวเพลงฟังสบาย กับน้ำเสียงใส ๆ ครั้งนี้เธอกลับมามีผลงานเพลงที่แนวเพลงจะมีเนื้อหาที่รุนแรงมากขึ้น เป็นเพลงรักที่ผิดหวัง เนื้อหาเกียวความรักต้องห้าม หรือมือที่สาม โดยมีเพลงฮิตติดชาร์ตในช่วงเวลานั้นคือเพลง "คนเลวที่รักเธอ" เป็นผลงานการแต่งเพลงของ มณฑวรรณ ศรีวิเชียร ซึ่งขณะปล่อยเพลงและมิวสิควีดีโอเพียงไม่กี่วัน ก็ถูกวิพากษ์วิจารณ์ว่ามีเนื้อหาชี้นำให้คนหันไปแย่งคนรักของคนอื่นมากขึ้น ถึงทำให้เพลงโดนแบนในช่วงนั้น นอกจากนี้ยังมีเพลงเพราะ ๆ อีกหลายเพลงในอัลบั้ม ไม่ว่าจะเป็นเพลง ผู้ชายดีดีหายไปไหนหมด, ฝนแปดแดดสี่ และเพลง ห่างหนึ่งก้าวรักเท่าเดิม เป็นต้น
วงการเพลง > อัลบั้ม "มีค่าเวลาเธอเหงา" สังกัด GMM แกรมมี่ (พ.ศ. 2550)

หลังจากเปลี่ยนแนวเพลง บวกกับเนื้อหาเพลงที่ดูแรงขึ้น กับอัลบั้มชุดที่ 6 "มีค่าเวลาเธอเหงา" มีเพลงที่ได้รับความนิยมชื่อเดียวกับอัลบั้มนั่นคือเพลง "มีค่าเวลาเธอเหงา" จากผลงานการแต่งเพลงของ เฉลิมชัย อัศวพงษ์ ต่อด้วยเพลง "อกหักปากแข็ง"
วงการเพลง > อัลบั้ม "ดอกไม้...นอกแจกัน" สังกัด GMM แกรมมี่ (พ.ศ. 2551)

อัลบั้มชุดที่ 7 "ดอกไม้...นอกแจกัน" ออกวางจำหน่ายเมื่อปี พ.ศ. 2551 ยังคงเป็นที่พูดถึงอย่างต่อเนื่องถึงบทเพลงของ ปนัดดา เรืองวุฒิ อัลบั้มชุดนี้มีเพลงเปิดตัวเนื้อหาเกี่ยวกับมือที่สาม ในเพลง "ภรรยาน้อย (ฉันไม่อยากเป็น)" ต่อด้วยเพลง "สิ้นสุดสักที" ซึ่งเป็นเพลงประกอบละครเรื่อง สวรรค์เบี่ยง และเพลง "ทำไมต้องยอม" ซึ่งเพลงถูกไปใช้ประกอบละครเรื่อง คมแฝก ออกอากาศทางช่อง 7 อัลบั้มชุดนี้มีเพลงฮิตติดชาร์ตนานอยู่หลายเพลงในปี 2551
ผลงานเพลง > สตูดิโออัลบั้ม (อัลบั้มเดี่ยว)

| ชื่ออัลบั้ม | รายละเอียด | รายชื่อเพลง |
| --- | --- | --- |
| ดาวกระดาษ |  ออกจำหน่าย: 30 กันยายน พ.ศ. 2540 (รีมาสเตอร์ใหม่ พ.ศ. 2559)  สังกัด: จีเอ็มเอ็ม แกรมมี่  รูปแบบ: เทป, ซีดี |  ดาวกระดาษ  ขาดความอบอุ่น  อยากอยู่ตรงนี้  เอายังไง  ใช้ไม่หมด  ดาวกระดาษ (Special Guest-Saxophone Solo)  แค่ฝัน  อย่านะ  ลอย  หยดเดียว  อย่าทำอย่างนั้น |
| ดอกไม้ในหัวใจ |  ออกจำหน่าย: 4 เมษายน พ.ศ. 2543 (รีมาสเตอร์ใหม่ พ.ศ. 2556)  สังกัด: จีเอ็มเอ็ม แกรมมี่  รูปแบบ: เทป, ซีดี, วีซีดี คาราโอเกะ |  ขอได้ไหม  ดอกไม้ในหัวใจ  กล้ารักต้องกล้าลา  ภูเขาร้องเพลง  จันทร์ครึ่งดวง  เปลือกหอย  บังเอิญ  คนแปลกหน้า  ดีพอหรือเปล่า  ลมหนาวและดาวเดือน |
| เขียนฟ้าด้วย...ปากกาดาว |  ออกจำหน่าย: 16 ตุลาคม พ.ศ. 2544  สังกัด: แกรมมี่ โกลด์ , จีเอ็มเอ็ม แกรมมี่  รูปแบบ: เทป, ซีดี, วีซีดี คาราโอเกะ |  ฝากเธอ  เก็บไว้ในใจ  รักเธอเหลือเกิน  มีหัวใจไว้ทำไม  แสงดาวกับดอกไม้ไฟ  คนอ่อนแอ  เพลงของเธอ  อย่าซื้อเวลา  วันแรกเจอ  อาจเป็นเพราะเธอ |
| บานไม่รู้โรย |  ออกจำหน่าย: 17 มิถุนายน พ.ศ. 2546  สังกัด: จีเอ็มเอ็ม แกรมมี่  รูปแบบ: เทป, ซีดี, วีซีดี คาราโอเกะ |  บานไม่รู้โรย  พะวง  วันที่ไม่มีเธอ  ห่วงก็หาว่าหวง  กว่าจะรู้  แอบจันทร์  ดินสอ  เดียวดายใต้แสงดาว  Short But Sweet  นาทีที่เธอหันมา |
| ดอกไม้กับเปลวไฟ |  ออกจำหน่าย: 9 ธันวาคม พ.ศ. 2548  สังกัด: จีเอ็มเอ็ม แกรมมี่  รูปแบบ: เทป, ซีดี, วีซีดี คาราโอเกะ |  คนเลวที่รักเธอ  ฝนแปดแดดสี่  ภูเขาน้ำแข็ง  ต้นไม้ไม่โตในวันเดียว  หน้าหนาวน่าเหงา  ผู้ชายดีดีหายไปไหนหมด  จดหมาย  One Fine Day  ห่างหนึ่งก้าวรักเท่าเดิม  No.1 Lady ft. Thaitanium |
| มีค่าเวลาเธอเหงา |  ออกจำหน่าย: 26 มิถุนายน พ.ศ. 2550  สังกัด: จีเอ็มเอ็ม แกรมมี่  รูปแบบ: เทป, ซีดี, วีซีดี คาราโอเกะ |  อกหักปากแข็ง  มีค่าเวลาเธอเหงา  บอกกันมาสักคำ  เมื่อไหร่จะมาสอย  รับฝากชั่วคราว  ยืดเยื้อ  แค่เรื่องเก่าๆ  ร่มคันเดียว  ผิดที่เธอ  อยากจะลืมอยากจะรัก |
| ดอกไม้...นอกแจกัน |  ออกจำหน่าย: 19 สิงหาคม พ.ศ. 2551  สังกัด: จีเอ็มเอ็ม แกรมมี่  รูปแบบ: ซีดี, วีซีดี คาราโอเกะ |  ภรรยาน้อย(ฉันไม่อยากเป็น)  สิ้นสุดสักที (เพลงประกอบละคร สวรรค์เบี่ยง)  ระหว่างทาง Duet with (โอ๊ค สมิทธิ์)  ไม่ได้อกหักแค่รักข้างเดียว  ทำไมต้องยอม (เพลงประกอบละคร คมแฝก)  ไม่มีวันเสียใจ  คนที่ดีที่สุด  นรกหรือสวรรค์  เพื่อนแสนดีที่ไม่ต้องการ  แปลกใจตัวเอง |
| รักจริง เลิกจริง เจ็บจริง |  ออกจำหน่าย: 10 พฤศจิกายน พ.ศ. 2552  สังกัด: จีเอ็มเอ็ม แกรมมี่  รูปแบบ: ซีดี, วีซีดี คาราโอเกะ |  รักจริง เลิกจริง เจ็บจริง  คนไม่มีสมอง  ชีวิตมีมากกว่า  บาดแผล  คนสำคัญแบ่งกันไม่ได้  จุดจบที่ฉันเต็มใจ  ที่ระบาย  คำแก้ตัวของคนแพ้  รู้ทั้งรู้  โลกหมุนด้วยความรัก |
| ผู้หญิงสีเทา ความเหงากับความรัก |  ออกจำหน่าย: 27 พฤษภาคม พ.ศ. 2554  สังกัด: จีเอ็มเอ็ม แกรมมี่  รูปแบบ: ซีดี, ดีวีดี คาราโอเกะ |  โกหกไม่ลง พูดตรงๆไม่ได้  ผิดเรื่องเดียว  รักตัวเองไม่เก่งเท่ารักคนอื่น  ที่เหลือก็อยู่ที่เธอ  ชั่วโมงนี้ฉันขอ  คำถามต้องห้าม  ทำใจยากเหรอ  คนสำคัญ วันสำคัญ  ของเล่นคนรวย  ที่รักคนที่เท่าไร  เธอคือสิ่งที่ฉันควรลืม |
ผลงานเพลง > อัลบั้มพิเศษ

| ชื่ออัลบั้ม | รายละเอียด | รายชื่อเพลง |
| --- | --- | --- |
| ไดอารี่เล่มแดง เล่ม 1 |  ออกจำหน่าย: 3 กุมภาพันธ์ พ.ศ. 2541  สังกัด: จีเอ็มเอ็ม แกรมมี่  รูปแบบ: เทป, ซีดี, วีซีดี คาราโอเกะ |  พบรัก  เพราะเธอหรือเปล่า  ใจรัก  รู้อยู่แก่ใจ  สักวัน  คลื่นเสน่หา  เพื่อน  เหมือนเป็นคนอื่น  ห่างไกล  โบว์สีแดง |
| ไดอารี่เล่มแดง เล่ม 2 |  ออกจำหน่าย: 7 กรกฎาคม พ.ศ. 2541  สังกัด: จีเอ็มเอ็ม แกรมมี่  รูปแบบ: เทป, ซีดี, วีซีดี คาราโอเกะ |  เพียงครึ่งใจ  รักเองช้ำเอง  ถามหาความรัก  ลองรักอีกครั้ง  บันทึกหน้าสุดท้าย  รักล้นใจ  ลมหายใจของความคิดถึง  ฝัน...ฝันหวาน  คิดก่อน  ทะเล |
| Replay The Memories |  ออกจำหน่าย: 17 พฤศจิกายน  พ.ศ. 2544  สังกัด: แกรมมี่ โกลด์ , จีเอ็มเอ็ม แกรมมี่  รูปแบบ: เทป, ซีดี, วีซีดี คาราโอเกะ |  ทิ้งรักลงแม่น้ำ  อย่าให้เขารู้  หมากเกมนี้  ซ้ำเติม  ทำใจลำบาก  บัวช้ำน้ำขุ่น  รุนแรงเหลือเกิน  อยากจะบอกใครสักคน  แผลในใจ  กลับคำเสีย  ใบไม้  ปาฏิหาริย์ |
| Sound Of Colors |  ออกจำหน่าย: 16 ตุลาคม พ.ศ. 2547  สังกัด: จีเอ็มเอ็ม แกรมมี่  รูปแบบ: เทป, ซีดี, วีซีดี คาราโอเกะ |  ลมหนาวและเดือน  แค่ฝัน  ฝากเธอ  อยากจะอยู่ตรงนี้  หยดเดียว  ดอกไม้ในหัวใจ  ดาวกระดาษ  หมดหัวใจ  แค่มีเธอ  วันที่ไม่มีเธอ  วังน้ำวน (เพลงประกอบละคร) |
| My Inspiration |  ออกจำหน่าย: 20 มกราคม พ.ศ. 2552  สังกัด: LIVIN'G , จีเอ็มเอ็ม แกรมมี่  รูปแบบ: ซีดี, วีซีดี คาราโอเกะ |  ทำได้หรือเปล่า  ฟังซิฟัง  รักแท้แพ้ใกล้ชิด  ไม่มีใครขอร้อง  อยากรู้ไหม  หยุดเลย  รู้ไหมทำไม  ความลับ  คนใกล้ตัว  ศักดิ์ศรีในใจ |
| Feel by Panadda |  ออกจำหน่าย: 14 กรกฎาคม พ.ศ. 2552  สังกัด: LIVIN'G , จีเอ็มเอ็ม แกรมมี่  รูปแบบ: ซีดี, วีซีดี คาราโอเกะ |  When I Fall In Love  It Hed to Be You  Quando Quando  How High the moon  Someone to Watch over me  I've got you under my skin  Body and soul  A Time for love  I Could Have danced all Night  If Ever I Would Leave you |
ผลงานเพลง > อัลบั้มรวมศิลปิน

ไดอารี่เล่มแดง ชุด 3-4 (ร่วมกับ: วงDuo Boyz) พ.ศ. 2541
อัลบั้ม X-Change 2 (พ.ศ. 2542)
อัลบั้ม X-Change Special Love Songs (พ.ศ. 2543)
อัลบั้ม X-Change 4 (พ.ศ. 2543)
อัลบั้ม We Love Carpenter (พ.ศ. 2545)
อัลบั้ม Your Songs 1 และ Your Songs 2 (อัลบั้มเพลงสากลคัฟเวอร์) ร่วมกับ นัท มีเรีย ทรงสิทธิ์ รุ่งนพคุณศรี แอน ธิติมา และศิลปินอื่นๆอีกหลายคน (พ.ศ. 2546)
อัลบั้ม Hot Danze Planet ร่วมกับ Thaitanium เพลง แน่ใจแล้วนะ (พ.ศ. 2548)
อัลบั้ม เพลงรักจากพระจันทร์ (พ.ศ. 2548)
อัลบั้ม 4 Woman Only ผู้หญิงก็เป็นแบบนี้ (พ.ศ. 2550)
อัลบั้ม Left the celebration Album 25ปี นิติพงษ์ ห่อนาค เพลง อ้อมแขนที่ว่างเปล่า และ พูดไม่ออก (พ.ศ. 2550)
อัลบั้ม Save my life ของวง บอดี้สแลม เพลง แค่หลับตา
อัลบั้มพิเศษ มาย เลิฟ ซองส์ (พ.ศ. 2551)
อัลบั้ม Sick Project รักเป็นบ้า เพลง ได้แค่ตัวก็เอา Feat. ปอย (พ.ศ. 2551)
อัลบั้ม Silk ร่วมกับ Zita Zalai มด กัลยา กบ เสาวนิตย์ และ แก้ว zaza (พ.ศ. 2551)
อัลบั้ม Herspective 2 ร่วมกับ ทราย ฟาเรนไฮต์ แนน วาทิยา บีม จารุวรรณและโรส ศิรินทิพย์ ขับร้องเพลง ผิดสัญญา และ เปลี่ยนกันไหม (พ.ศ. 2553)
อัลบั้ม Lucky In Love? Vol.1 (เพลง Broken Hearted Me) และ Lucky In Love? Vol.2 (เพลง Careless Whisper และ For Sentimental Reason)  (พ.ศ. 2554)
ผลงานเพลง > อัลบั้มเพลงลูกทุ่ง (ลูกกรุง)

อัลบั้ม พยงค์ มุกดา ฝากไว้ในแผ่นดิน ชุดที่ 1 เรียงร้อยคำรัก (เพลง แล้วเราจะรักกันได้อย่างไร) พ.ศ. 2547
ผลงานเพลง > ซิงเกิล

เพลง ผิดที่ไว้ใจ อัลบั้ม Ladies On The Rock (อัลบั้มรวมเพลงทั้งเก่าและใหม่ของศิลปินหญิงหลายๆคน  [สังกัดค่าย werkgang)
เพลง ความรักไม่อนุญาต (ปล่อยโปรโมต 14 มิถุนายน 2556)
เพลง ในฐานะอะไร (ปล่อยโปรโมต 20 กันยายน 2556)
เพลง ผู้ชายแบบไหน [สังกัดค่าย werkgang] 16 ธันวาคม พ.ศ. 2558
เพลง รักไปเจ็บไปไม่เอา [สังกัดค่าย werkgang] 18 พฤษภาคม พ.ศ. 2559
ผลงานเพลง > เพลงประกอบละคร

เพลง ละครชีวิต (บางละคร) ประกอบละคร นางละคร ช่อง 7 พ.ศ. 2540
เพลง แค่มีเธอ ประกอบละคร ชีวิตเพื่อฆ่า หัวใจเพื่อเธอ ช่อง 5 พ.ศ. 2541
เพลง เพียงแค่ใจเรารักกัน ประกอบละคร เพียงแค่ใจเรารักกัน ช่อง 5 พ.ศ. 2542
เพลง หมดหัวใจ ประกอบละคร เมืองมายา ช่อง 5 พ.ศ. 2543
เพลง เปลือก ประกอบละคร เจ้าสาวกลัวฝน ช่อง 3 พศ 2547
เพลง วังน้ำวน ประกอบละคร วังน้ำวน ช่อง 3 พ.ศ. 2547
เพลง สิ้นสุดสักที ประกอบละคร สวรรค์เบี่ยง ช่อง 3 พ.ศ. 2551
เพลง โลกหมุนด้วยความรัก คู่กับ ป๊อป - ปองกูล สืบซึ้ง ประกอบละคร ไฟรักอสูร ช่อง 3 พ.ศ. 2552
เพลง ทำไมต้องยอม ประกอบละคร คมแฝก ช่อง 7 พ.ศ. 2552
เพลง สายตาคู่นั้น ประกอบละคร ไทรโศก ช่อง 3 พ.ศ. 2553
เพลง สั่งใจไม่ฟัง คู่กับ ต้าร์ มิสเตอร์ทีม ประกอบละคร เชลยศักดิ์ ช่อง 3 พ.ศ. 2553
เพลง ไม่มีใครรักฉันได้เหมือนเธอ จากละครเรื่อง 365 วันแห่งรัก (ละครโทรทัศน์) ช่อง 3 พ.ศ. 2553 (เพลงนี้มี 2 เวอร์ชันคือของปนัดดาและ นัท มีเรีย ทางละครใช้เวอร์ชันของ นัท มีเรีย เป็นเพลงประกอบอย่างเป็นทางการ ส่วนเวอร์ชันของปนัดดา ถูกโปรโมตในฐานะ singleใหม่ของปนัดดา)
เพลง หัวใจดื้อรั้น ประกอบละครเรื่อง สุภาพบุรุษสะลึมสะลือ ช่อง 3 พ.ศ. 2554 (เพลงนี้มี 2 เวอร์ชันคือของปนัดดาและเต้ วิทย์สรัช)
เพลง รักมากกว่า คู่กับ ต้าร์ มิสเตอร์ทีม ประกอบละคร ทาสรัก ช่อง 3 พ.ศ. 2554
เพลง เวลาของเรา คู่กับ หมอโอ๊ค สมิทธิ์ อารยะสกุล ประกอบละคร สองผู้ยิ่งใหญ่ ช่อง 3 พ.ศ. 2554 และประกอบละคร คิวบิก (ละครโทรทัศน์) ช่อง 3 พ.ศ. 2557
เพลง ผู้หญิงโง่ ๆ ที่ยอมเธอง่าย ๆ ประกอบละคร เมียแต่ง ช่อง 3 พ.ศ. 2554
เพลง พยายาม ประกอบละคร หมูแดง ช่อง 3 พ.ศ. 2555
เพลง ชั่วโมงแห่งความเหงา คู่กับ ตุ้ย - เกียรติกมล ล่าทา ประกอบละคร ยอดรักนักสู้ ช่อง 3 พ.ศ. 2555
เพลง หัวใจไม่เคยหยุดรักเธอ ประกอบละคร มณีสวาท ช่อง 3 พ.ศ. 2556
เพลง ทำเพราะรัก ประกอบละคร เรือนริษยา ช่อง 3 พ.ศ. 2557
เพลง แค่คำเดียว คู่กับ นัท ชาติชาย มานิตยกุล ประกอบละคร รถไฟ เรือเมล์ ลิเก กองถ่าย ช่อง 3 พ.ศ. 2557
เพลง เพราะเธอหรือเปล่า ประกอบละคร บุษบาท่าเรือ ช่อง 7 พ.ศ. 2558
เพลง ชีวิตเพื่อเธอ ประกอบละครซิตคอม สุขจ๋า...อยู่หนใด? พ.ศ. 2560
เพลง แน่ใจเหรอ ประกอบละคร เพลิงบุญ ช่อง 3 พ.ศ. 2560
เพลง ทำไม ประกอบละคร ระเริงไฟ ช่อง 3 พ.ศ. 2560
เพลง หมดหัวใจ ประกอบละคร พงศภัทร NBT พ.ศ. 2561
เพลง กลัวใจ ประกอบละคร เกมเสน่หา ช่อง 3 พ.ศ. 2561
เพลง ถ้าหากชาติหน้ามีจริง ประกอบละคร สาปกระสือ ช่อง 8 พ.ศ. 2561
เพลง  ความเหงาสีดำ ประกอบละคร ตุ๊กตาผี ช่อง 3 พ.ศ. 2562
เพลง คนที่เปลี่ยนไป ใจไม่เปลี่ยนแปลง ประกอบละคร มนตรามหาเสน่ห์ ช่อง PPTV พ.ศ. 2562
เพลง ยิ่งเกลียด ยิ่งรัก ประกอบละคร แรงเทียน       ช่องจีเอ็มเอ็ม 25  พ.ศ. 2562
เพลง ถ้าไม่มีเธอ  ประกอบละคร เพลิงรัก เพลิงแค้น ช่อง 3 พ.ศ. 2562
เพลง ท่วมธรณี ประกอบละคร พรายสังคีต ช่อง 7 พ.ศ. 2563
เพลง วาสนา ประกอบละคร วาสนารัก ช่อง 3 พ.ศ. 2563
เพลง อย่าเกลียดกันในวันที่อ่อนไหว ประกอบละคร ร้อยเล่ห์มารยา ช่อง 3 พ.ศ. 2563
เพลง รอถึงเมื่อไร ประกอบละคร สัญญารัก สัญญาณลวง ช่อง 3 พ.ศ. 2563
เพลง สาแก่ใจเหลือเกิน ประกอบละคร เพลิงภริยา ช่อง 8 พ.ศ. 2563
เพลง  ไม่พรากจากกัน ประกอบละคร คทาสิงห์ ช่อง7 พ.ศ. 2564
เพลง แลก ประกอบละคร แพศยา ช่องPPTV พ.ศ. 2564
เพลง ภาพจำในใจ ประกอบละคร รตีลวง ช่อง 3 พ.ศ. 2565
เพลง เพียงแค่ใจเรารักกัน ประกอบละคร โชกุน NBT พ.ศ. 2565
้เพลง ขัง ประกอบละคร นรสิงห์ ช่อง 3 พ.ศ. 2566
ผลงานเพลง > เพลงประกอบซีรีส์

เพลง รุนแรงเหลือเกิน ประกอบละคร Love Songs Love Stories เพลงรุนแรงเหลือเกิน ช่อง จีเอ็มเอ็ม 25 พ.ศ. 2559 (รุนแรงเหลือเกิน เป็นเพลงจากอัลบั้ม Replay The Memories ของ ปนัดดา ที่วางขายในปี พ.ศ. 2544 )
เพลง ผิดที่เธอ ประกอบละครเกาหลี แค้นเพื่อรัก (A Love to Kill) ช่อง 7 พ.ศ. 2549
เพลง ทำไมต้องยอม ประกอบละคร Club Friday The Series 7 เหตุเกิดจากความรัก ตอนรักลวง ช่อง จีเอ็มเอ็ม 25 พ.ศ. 2559 (ทำไมต้องยอม เป็นเพลงจากอัลบั้ม ดอกไม้...นอกแจกัน ของ ปนัดดา ที่วางขายในปี พ.ศ. 2551)
เพลง ผิดที่ไว้ใจ ประกอบละคร Club Friday To Be Continued ตอน เพื่อนรัก เพื่อนร้าย ช่อง จีเอ็มเอ็ม 25 พ.ศ. 2559 (ผิดที่ไว้ใจ เป็นเพลงจากอัลบั้มรวมเพลง Ladies On The Rock ที่วางขายในปี พ.ศ. 2555 )
เพลง ใจฉันเป็นของใคร ประกอบละครซีรีส์ ภารตะพันล้าน เรื่อง นันทินี ม่านรัก ม่านประเพณี (Balika Vadhu) ช่อง 3 โดย JKN Global Media พ.ศ. 2561
เพลง สั่งหัวใจให้เลือกใครไม่ได้ ประกอบซีรีส์ รักกระชากใจ เรื่อง สองหัวใจ โดย JKN Global Media พ.ศ. 2562
ผลงานเพลง > งานเพลงอื่น ๆ

เพลง บุปผาราตรี ประกอบภาพยนตร์ บุปผาราตรี (ภาคแรก)โดย ก้านคอคลับ พ.ศ. 2546
เพลง คน ค้น คน อัลบั้ม The Living Room Project 2 รวมศิลปินแกรมมี่ 12 คน พ.ศ. 2547
เพลง  No.1 Lady, Just Holla, และ แน่ใจแล้วหรือ ร่วมร้องกับศิลปินกลุ่มฮิปฮอปอินดี้ Thaitanium
เพลง Romeo ร่วมร้องกับศิลปินฮิปฮอปอินดี้ ILLSLICK x DM พ.ศ. 2560
ผลงานการแสดง > ละครโทรทัศน์/ซิตคอม

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2556 | อีสา | สายสวาท (รับเชิญ) | ช่อง 5 |
| 2560 | สุขจ๋า อยู่หนใด | เลื่อมประภัสสร สุขอัสนี | ไทยพีบีเอส |
| 2563 | พรายสังคีต | โฉมยงค์ | ช่อง 7 |
| 2565 | อ้ายข่อยฮักเจ้า | แม่งาม เที่ยงธรรม | ช่อง 3 |
| 2565 | เพื่อนายแค่หนึ่งเดียว | แหม่ม (แม่ของปาล์ม) | จีเอ็มเอ็ม 25 |
| 2566 | นรสิงห์ | สายชล (รับเชิญ) | ช่อง 3 |
| 2568 | ลูกผู้ชายหัวใจเพชร |  | ช่อง 7 |
ผลงานการแสดง > ละครเวที

แสดงละครเวที ทวิภพ เดอะมิวสิคัล ร่วมกับ ทรงสิทธิ์ รุ่งนพคุณศรี และ ภูธเนศ หงษ์มานพ พ.ศ. 2548 - 2549
แสดงละครเวที แม่นาคพระโขนง เดอะมิวสิคัล ร่วมกับ นัท มีเรีย พ.ศ. 2552
แสดงละครเวที เงิน เงิน เงิน ร่วมกับคุณชรินทร์
แสดงละครเวที สยามมิสฉัน เดอะมิวสิคัล ของคณะอักษรศาสตร์ จุฬาลงกรณ์มหาวิทยาลัย พ.ศ. 2555
แสดงละครเวที แผ่นดินของเรา เดอะ มิวสิคัล ในบท 'อัจฉรา' พ.ศ. 2558
แสดงละครเวที พระร่วง เดอะมิวสิคัล บทพระราชนิพนธ์ใน พระบาทสมเด็จพระมงกุฎเกล้าเจ้าอยู่หัว รัชกาลที่ 6 พ.ศ. 2561
แสดงละครเวที หนามยอกเอาหนามบ่ง เดอะมิวสิคัล บทพระราชนิพนธ์ใน พระบาทสมเด็จพระมงกุฎเกล้าเจ้าอยู่หัว รัชกาลที่ 6 อำนวนการสร้างโดย ศูนย์สังคีตศิลป์ และ ธนาคารกรุงเทพ พ.ศ. 2561
ผลงานการแสดง > คอนเสิร์ต

คอนเสิร์ต Teens For Clean Air (5 ธันวาคม 2540) ร่วมกับ มอส ปฏิภาณ, เจ เจตริน, อ้อม สุนิสา, ปีเตอร์ คอร์ป ไดเรนดัล, นาวิน ต้าร์, เกริกพล มัสยวาณิช, ทาทา ยัง, คูณสามซูเปอร์แก๊งค์
คอนเสิร์ต พลังแผ่นดิน (20 พฤศจิกายน 2542) ร่วมกับ นูโว, อัสนี-วสันต์, ไมค์, ก๊อต, เบิร์ด, แหวน, นันทิดา, แอม, ใหม่, มาช่า, เจตริน, ตอง, นาวิน, มิกกิ้, โอ-แอน, มาลีวัลย์, อรวี, โบ, นิโคล, ทราย, คริสติน่า, เท่ห์ อุเทน, สุเมธ & เดอะปั๋ง, ปีเตอร์, อั๋น, แบล็คเฮด, วายน็อตเซเว่น, ฟลาย, โลโซ, เสือ, อิงค์, อ่ำ, จิระศักดิ์, ไท ธนาวุฒิ
คอนเสิร์ต Young Divas And The Supermen (23 และ 24 พฤศจิกายน 2556) ร่วมกับ นิว เดอะสตาร์ จิ๋ว เดอะสตาร์, แก้ม วิชญาณี, ณัฐ ศักดาทร และศิลปินอื่น ๆ อีกหลายคน
คอนเสิร์ต OPPO Presents Concert The Mask Singer 2 (2 และ 3 กันยายน 2560) ในฐานะ หน้ากากเต่า ของรายการ The Mask Singer Thailand  หน้ากากนักร้อง Season 2 ร่วมกับศิลปินภายใต้หน้ากากอื่น ๆ เช่น หน้ากากทุเรียน (ทอม Room 39), หน้ากากอีกาดำ (เอ๊ะ จิรากร), หน้ากากระฆัง (อาร์ม กรกันต์), หน้ากากจิงโจ้ (เป๊ก ผลิตโชค)
คอนเสิร์ต หนึ่งในจักรวาล มิวสิค ฟีโนมีน่อน (16 ธันวาคม 2560) ครั้งแรกของ หนึ่ง จักรวาล ร่วมกันศิลปินอื่น ๆ อีกหลายคน
คอนเสิร์ต GRAMMY X RS : HIT100 Vol. 2 (11–12 พฤษภาคม 2567) ร่วมกันศิลปินอื่น ๆ อีกหลายคน
รางวัลที่ได้รับ

รางวัล โค้ก ดูเอท อวอร์ด 1994
รางวัลรองชนะเลิศจากเวที เคพีเอ็น อวอร์ด ปีพ.ศ. 2538 (KPN AWARD ค.ศ. 1995)
รางวัลพระพิฆเนศทอง พระราชทานขับร้องหญิงยอดเยี่ยม ในชุด ดาวกระดาษ พ.ศ. 2541
แหล่งข้อมูลอื่น

ปนัดดา เรืองวุฒิ ที่เฟซบุ๊ก
ปนัดดา เรืองวุฒิ ที่อินสตาแกรม
ปนัดดา เรืองวุฒิ ที่อินสตาแกรม
ปกอัลบั้ม "ดาวกระดาษ"
ภาพจากละครเวทีเรื่อง หนามยอกเอาหนามบ่ง เดอะ มิวสิคัล บทพระราชนิพนธ์ในพระบาทสมเด็จพระมงกุฎเกล้าเจ้าอยู่หัว โดย ปนัดดา เรืองวุฒิ แสดงเป็น มาร์กะเร็ต หนึ่งในลูกสาวของนคราภิบาล (ชุดสีเหลือง)
พ.ศ. 2548

"2548" เปลี่ยนทางมาที่นี่ สำหรับเพลงของสุรชัย จันทิมาธร ดูที่ 2548 (เพลง)
จากบนซ้าย ตามเข็มนาฬิกา: พายุเฮอริเคนแคทรีนาทำให้มีผู้เสียชีวิตทั่วสหรัฐตอนใต้ 1,836 คน; พิธีปลงพระศพสมเด็จพระสันตะปาปายอห์น ปอลที่ 2 จัดขึ้นในนครรัฐวาติกัน; "มีแอตเดอะซู" วิดีโอแรกที่อัปโหลดลงยูทูบ; ทีมจากหอดูดาวพาโลมาร์ค้นพบเอริสกับดาวบริวารในเดือนมกราคม กลายเป็นดาวที่ 10 ที่มีการค้นพบ และเป็นการค้นพบใหม่ที่นำไปสู่การค้นพบดาวเคราะห์แคระอย่างเฮาเมอาและมาคีมาคี; ซัดดัม ฮุสเซนนั่งต่อหน้าผู้พิพากษาชาวอิรักในศาลที่แบกแดดและถูกตัดสินให้ประหารชีวิตในปีถัดมา; ที่ฝังศพของเราะฟีก อัลฮะรีรีในเดือนกันยายน; มาร์สรีคอนเนสเซนซ์ออร์บิเตอร์ ได้รับการยิงขึ้นจากศูนย์อวกาศเคนเนดี โดยออกแบบเพื่อสำรวจดาวอังคาร; คอนเสิร์ตไลฟ์เอท ที่Tiergarten เบอร์ลิน
| --- | --- |
ศตวรรษ::  20  21  22
ปี::  2545  2546  2547  2548  2549  2550  2551
| --- | --- |
ปฏิทินสุริยคติไทย: 2548
ปฏิทินกริกอเรียน: 2005 MMV
Ab urbe condita: 2758
ปฏิทินอาร์มีเนีย: 1454 ԹՎ ՌՆԾԴ
ปฏิทินอัสซีเรีย: 6755
ปฏิทินบาไฮ: 161–162
ปฏิทินเบงกอล: 1412
ปฏิทินเบอร์เบอร์: 2955
ปีในรัชกาลอังกฤษ: 53 Eliz. 2 – 54 Eliz. 2
พุทธศักราช: 2549
ปฏิทินพม่า: 1367
ปฏิทินไบแซนไทน์: 7513–7514
ปฏิทินจีน: 甲申年 (วอกธาตุไม้) 4701 หรือ 4641     — ถึง — 乙酉年 (ระกาธาตุไม้) 4702 หรือ 4642
ปฏิทินคอปติก: 1721–1722
ปฏิทินดิสคอร์เดีย: 3171
ปฏิทินเอธิโอเปีย: 1997–1998
ปฏิทินฮีบรู: 5765–5766
ปฏิทินฮินดู: 
 - วิกรมสมวัต: 2061–2062
 - ศกสมวัต: 1927–1928
 - กลียุค: 5106–5107
ปฏิทินโฮโลซีน: 12005
ปฏิทินอิกโบ: 1005–1006
ปฏิทินอิหร่าน: 1383–1384
ปฏิทินอิสลาม: 1425–1426
ปฏิทินญี่ปุ่น: ศักราชเฮเซ 17 (平成１７年)
ปฏิทินจูเช: 94
ปฏิทินจูเลียน: กริกอเรียนลบ 13 วัน
ปฏิทินเกาหลี: 4338
ปฏิทินหมินกั๋ว: ROC 94 民國94年
เวลายูนิกซ์: 1104537600–1136073599
กล่องนี้:  ดู คุย แก้
พุทธศักราช 2548 ตรงกับปีคริสต์ศักราช 2005 เป็นปีปกติสุรทินที่วันแรกเป็นวันเสาร์ตามปฏิทินกริกอเรียน และเป็น
ปีระกา  สัปตศก จุลศักราช 1367 (วันที่ 16 เมษายน เป็นวันเถลิงศก)
ปกติมาส อธิกวาร ตามปฏิทินจันทรคติไทย
ปีฟิสิกส์โลก
ปีสากลแห่งสินเชื่อรายย่อย
ปีสากลสำหรับกีฬาและพลศึกษา
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร (พ.ศ. 2489 – พ.ศ. 2559)
นายกรัฐมนตรี: ทักษิณ ชินวัตร (9 กุมภาพันธ์ พ.ศ. 2544 – 19 กันยายน พ.ศ. 2549)
เหตุการณ์ > มกราคม

9 มกราคม – อาคารพาณิชย์สูง 7 ชั้นในซอยวัดดวงแข ถนนพระรามที่ 6 ตัดใหม่ แขวงรองเมือง เขตปทุมวัน เกิดเพลิงไหม้และถล่ม ทำให้อาสาสมัครผจญเพลิงและบรรเทาสาธารณภัย 4 คน ติดอยู่ภายในและเสียชีวิตในเวลาต่อมา
17 มกราคม – ขบวนรถไฟฟ้าใต้ดินที่บรรทุกผู้โดยสาร 700 คนชนกับรถเปล่าจากศูนย์ซ่อม ที่บริเวณสถานีศูนย์วัฒนธรรมแห่งประเทศไทย มีผู้บาดเจ็บ 200 คน ทำให้ต้องหยุดบริการเป็นเวลา 1 สัปดาห์
18 มกราคม วันสถาปนามหาวิทยาลัยเทคโนโลยีราชมงคล ๙ แห่ง
เหตุการณ์ > กุมภาพันธ์

6 กุมภาพันธ์ - พรรคไทยรักไทย ของนายกรัฐมนตรีพันตำรวจโท ทักษิณ ชินวัตร ได้รับชัยชนะในการเลือกตั้งทั่วไป ได้เสียงเกินกึ่งหนึ่ง (เกิน 2 ส่วน 5) ในสภาผู้แทนราษฎรจนสามารถจัดตั้งรัฐบาลพรรคเดียวได้ครั้งแรกในประวัติศาสตร์ไทย
14 กุมภาพันธ์ - เกิดระเบิดรถยนต์ของอดีตประธานาธิบดีราฟิก ฮารี แห่งเลบานอนทำให้นายฮารีเสียชีวิตพร้อมกับคนอื่นรวม 20 คน
16 กุมภาพันธ์ - พิธีสารเกียวโตเริ่มมีผลบังคับใช้
เหตุการณ์ > มีนาคม

31 มีนาคม - ค้นพบดาวเคราะห์น้อยมาคีมาคี
เหตุการณ์ > เมษายน

8 เมษายน - พิธีพระศพสมเด็จพระสันตะปาปาจอห์น ปอล ที่ 2
27 เมษายน - แอร์บัส เอ380 ซึ่งเป็นเครื่องบินที่ใหญ่ที่สุดในโลกออกบินครั้งแรก
เหตุการณ์ > พฤษภาคม

5 พฤษภาคม - พรรคแรงงานชนะการเลือกตั้งทั่วไปในสหราชอาณาจักร
31 พฤษภาคม - ประเทศไทยเป็นเจ้าภาพจัดการประกวดนางงามจักรวาล
ครั้งที่54 ณ ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี 
และเป็นครั้งที่2ของประเทศไทย
เหตุการณ์ > กรกฎาคม

4 กรกฎาคม - ยานดีปอิมแพกต์ขององค์การนาซายิงวัตถุพุ่งชนดาวหางเทมเพล 1 ทำให้เกิดหลุมเพื่อศึกษาองค์ประกอบของดาวหาง
6 กรกฎาคม - ที่ประเทศสิงคโปร์ คณะกรรมการโอลิมปิกสากลประกาศเลือกกรุงลอนดอนให้เป็นเจ้าภาพโอลิมปิกฤดูร้อน 2012
6 กรกฎาคม-8 กรกฎาคม - การประชุมจี 8 จัดขึ้นที่สกอตแลนด์ สหราชอาณาจักร
7 กรกฎาคม - ผู้ก่อการร้าย ก่อเหตุระเบิด 4 ครั้งต่อเนื่อง ที่รถไฟใต้ดินและรถประจำทาง กลางกรุงลอนดอน สหราชอาณาจักร
เหตุการณ์ > ตุลาคม

12 ตุลาคม - ยานเสินโจว 6 ของจีน นำนักบินอวกาศ 2 คนขึ้นโคจรในวงโคจรรอบโลกเป็นเวลานาน 5 วัน
19 ตุลาคม - เริ่มการพิจารณาซัดดัม ฮุสเซน
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2548
26 มกราคม - วรินท์รัตน์ ยลประสงค์ นักร้องชาวไทย
8 กุมภาพันธ์ - อชิระ เทริโอ นักร้อง และนักแสดงชาวไทยเชื้อสายอเมริกัน-ฝรั่งเศส
14 กุมภาพันธ์ - จักร วรรธนะสิน ลูกชายของ เจตริน วรรธนะสิน
13 มีนาคม - ชาร์เลท วาศิตา แฮเมเนา นักแสดงลูกครึ่งไทย-เยอรมัน
18 มีนาคม - ณัฐกิตต์ แช่มดารา (เน็กซ์) สมาชิกวงTPOP BUS
10 เมษายน - ธัชชัย ลิ้มปัญญากุล (ภู) สมาชิกวงTPOP BUS
15 เมษายน - กันตพัฒน์ เกษมสันต์ นักแสดงชาวไทย
29 เมษายน - สมเด็จพระเจ้าลูกยาเธอ เจ้าทีปังกรรัศมีโชติ มหาวชิโรตตมางกูร สิริวิบูลยราชกุมาร
9 มิถุนายน - กรณิศ เล้าสุบินประเสริฐ (อ๊ะอาย) นักแสดง นักร้องชาวไทย
26 มิถุนายน - เจ้าหญิงอะเลกซียาแห่งเนเธอร์แลนด์
3 กรกฎาคม - ชินารดี อนุพงษ์ภิชาติ นักแสดงชาวไทย
9 กรกฎาคม - ปานรดา คเชนทร์นุกูล นักแสดงชาวไทย
5 สิงหาคม - ธนทัต ตันจรารักษ์ นักแสดงชาวไทย
7 สิงหาคม - อธิป โสดา นักร้องลูกทุ่งชาวไทย
25 สิงหาคม - จิรายุ ขุนรักษ์ นักแสดง พิธีกรชาวไทย
26 สิงหาคม - ภริตา บุญภักดีทวียศ (แพร) สมาชิกเกิร์ลกรุ๊ปวงเบบีมอนสเตอร์
2 ตุลาคม - ณรกร ณิชกุลธนโชติ (ไดร์ม่อน) นักร้อง นักแสดงชาวไทย
15 ตุลาคม - เจ้าชายคริสเตียนแห่งเดนมาร์ก
30 ตุลาคม - ศุกลวัฒน์ พวงสมบัติ (สไปรท์) แร็ปเปอร์ชาวไทย
31 ตุลาคม - เลโอนอร์ เจ้าหญิงแห่งอัสตูเรียส
3 ธันวาคม - เจ้าชายสแวร์ มักนุสแห่งนอร์เวย์
เจ้าชายไอเมอริกแห่งเบลเยียม
เจ้าชายนีโคลัสแห่งเบลเยียม
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2548
29 มกราคม - วันชาติ พึ่งฉ่ำ (หนู เชิญยิ้ม/คลองเตย) นักแสดงชาวไทย
19 กุมภาพันธ์ - อำนวย กลัสนิมิ (ครูเนรมิต) ผู้กำกับภาพยนตร์ ศิลปินแห่งชาติชาวไทย
13 มีนาคม - เจ้ากอแก้วประกายกาวิล ณ เชียงใหม่ เจ้านายฝ่ายเหนือ (เกิด 16 พฤษภาคม พ.ศ. 2478)
2 เมษายน - สมเด็จพระสันตะปาปาจอห์น ปอลที่ 2 (ประสูติ 18 พฤษภาคม พ.ศ. 2463)
6 เมษายน - สริ ยงยุทธ นักดนตรีชาวไทย อดีตหัวหน้าวงดนตรีสุนทราภรณ์ (เกิด 2 ธันวาคม พ.ศ. 2456)
1 สิงหาคม - ศรีสุดา รัชตะวรรณ นักร้องชาวไทย (เกิด 12 พฤศจิกายน พ.ศ. 2473)
13 พฤศจิกายน - ไวกูรส์ บุญถนอม นักร้องชาวไทย
13 พฤศจิกายน - เอ็ดดี เกอร์เรโร นักมวยปล้ำอาชีพชาวอเมริกันเชื้อสายเม็กซิกัน